b'\n_START_ARTICLE_\nSaara Skytt\xc3\xa4\n_START_PARAGRAPH_\nSaara Eeva Maria Skytt\xc3\xa4 (s. 25. maaliskuuta 1987 Lieto) on suomalainen kest\xc3\xa4vyysjuoksija. H\xc3\xa4n edustaa Liedon Parmaa ja h\xc3\xa4nt\xc3\xa4 valmentaa Anne Skytt\xc3\xa4._NEWLINE_H\xc3\xa4n on edustanut Suomea kahdesti alle 20-vuotiaiden MM-kisoissa 3\xc2\xa0000 metrin estejuoksussa. 13. hein\xc3\xa4kuuta 2004 h\xc3\xa4n juoksi Grossetossa, Italiassa 11.21,11 ja 15. elokuuta 2006 h\xc3\xa4n juoksi Pekingiss\xc3\xa4, Kiinassa 10.39,56. Kummallakaan kerralla h\xc3\xa4n ei selviytynyt loppukilpailuun._NEWLINE_H\xc3\xa4n on osallistunut my\xc3\xb6s Suomi\xe2\x80\x93Ruotsi-maaotteluun kahdesti, vuosina 2006 ja 2007 ollen 3\xc2\xa0000 metrin esteiden nelj\xc3\xa4s ja kolmas ajoilla 10.25,68 ja 10.29,83.'